OSNUTEK

Na podlagi 4. člena Zakona o pogrebni in pokopališki dejavnosti(Uradni list RS, 62/2016), 3. člena Zakona o prekrških (Uradni list RS, št. 29/2011-UPB8, 21/2013, 111/2013, 74/2014 – odl. US, 92/2014 – odl. US in 32/2016) in 13.. člena Statuta Občine Črenšovci ( Ur l.RS št. 58/2010, 62/2016, je Občinski svet občine................., na svoji …. redni seji, dne … 2019, sprejel

# ODLOK

# O POKOPALIŠKEM REDU V OBČINI ČRENŠOVCI[[1]](#footnote-1)

**1 Splošne določbe**

1. člen

(vsebina odloka)

(1) S tem odlokom Občina Črenšovci(v nadaljevanju: občina) določa:

* način zagotavljanja 24-urne dežurne službe;
* način izvajanja pogrebne slovesnosti;
* storitve pokopališko pogrebnega moštva, ki se lahko zagotavljajo na posameznem pokopališču;
* osnovni obseg pogreba;
* način in čas pokopa;
* način pokopa, če je plačnik občina;
* obseg prve ureditve groba;
* vzdrževanje reda, čistoče in miru na pokopališču;
* način oddaje grobov v najem;
* postavljanje, spreminjanje ali odstranitev spomenikov, obnova spomenikov ter vsak drug poseg v prostor na pokopališču;
* zvrsti grobov;
* okvirni tehnični normativi za grobove;
* mirovalno dobo za grobove;
* druga vprašanja pogrebne in pokopališke dejavnosti ter uporabnikov.

(2) V odloku uporabljeni izrazi v slovnični obliki za moški spol se uporabljajo kot nevtralni za ženski in moški spol.

1. člen

 (pogrebna in pokopališka dejavnost)

 1) Pogrebna dejavnost obsega zagotavljanje 24-urne dežurne službe, ki je obvezna občinska gospodarska javna služba. Za izvajanje 24. urne dežurne službe občina podeli koncesijo po postopku in na način kot je to določeno s koncesijskim aktom.

(2) 24-urna dežurna služba obsega vsak prevoz od kraja smrti do hladilnih prostorov izvajalca javne službe ali zdravstvenega zavoda zaradi obdukcije pokojnika, odvzema organov oziroma drugih postopkov na pokojniku in nato do hladilnih prostorov izvajalca javne službe, vključno z uporabo le-teh, če zakon ne določa drugače.

(3) Pogrebna dejavnost, ki se izvaja na trgu, obsega naslednje storitve:

- prevoz pokojnika, ki ga ne zagotavlja 24-urna dežurna služba;

- pripravo pokojnika;

- upepelitev pokojnika;

- pripravo in izvedbo pogreba;

- izkop in zasutje groba.

(4) Pokopališka dejavnost obsega upravljanje ter urejanje pokopališč in jo zagotavlja občina.

1. člen

(upravljavec pokopališč)

(1) Na območju Občine Črenšovci so naslednja pokopališča: Črenšovci, Žižki, Trnje, Gornja Bistrica, Srednja Bistrica, Dolnja Bistrica.

(2) Upravljavec pokopališč je Občina Črenšovci

(3) Upravljanje pokopališč obsega zagotavljanje urejenosti pokopališča, izvajanje investicij in investicijskega vzdrževanja, oddajo grobov v najem, vodenje evidenc ter izdajanje soglasij v zvezi s posegi na območju pokopališč.

1. člen

**(splošna ureditev pokopališč)**

(1) Pokopališče mora biti primerno ograjeno.

(2) Upravljavec mora na pokopališču zagotoviti dovolj urejenih prostorov za odlaganje odpadkov, ustrezno mrežo za oskrbo z vodo in odvoz komunalnih odpadkov, lahko pa zagotovi tudi ozvočenje in osvetlitev.

(3) Upravljavec je dolžan pokopališče z vsemi napravami urejati in vzdrževati kot dober gospodar.

(4) Upravljavec je dolžan iz naslova grobnin zagotoviti redno tekoče in investicijsko vzdrževanje infrastrukturnih objektov in naprav ter druge pokopališče infrastrukture, skupnih glavnih poti, zelenic, dreves, grmovnic, živih mej, odvoz odpadkov, porabo vode, elektrike, nadzorno službo, storitve informacijske pisarne in druga vzdrževalna dela, predvsem pa urejenih prostorov za odpadke, vodovodnih naprav in ograj na območju pokopališča, tako da je omogočena njihova nemotena uporaba v skladu z letnimi plani urejanja in vzdrževanja pokopališča, ki jih sprejme občina.

5. člen

(izrazi)

Izrazi uporabljeni v tem odloku imajo enak pomen kot je določeno v zakonu, ki ureja pogrebno in pokopališko dejavnost in v podzakonskih predpisih, ki so izdani na njegovi podlagi.

6. člen

**(uporaba predpisov)**

Za vprašanja v zvezi z opravljanjem pogrebne in pokopališke dejavnosti iz tretjega člena tega odloka, ki niso posebej urejena s tem odlokom se uporabljajo republiški in občinski predpisi s področja izvajanja pogrebne in pokopališke dejavnosti.

**2 Pogrebna slovesnost**

7. člen

(način izvajanja pogrebne slovesnosti)

(1) Pogrebna slovesnost obsega dejanja slovesa pred pokopom pokojnika oziroma pred upepelitvijo.

(2) Čas in način pogrebne slovesnosti in pokopa uskladita upravljavec pokopališča in naročnik pogreba oziroma izbrani izvajalec pogrebne dejavnosti.

(3) Pogrebna slovesnost se izvede v skladu s pokojnikovo voljo in na način, določen s tem odlokom.

(4) Če pokojnik ni izrazil svoje volje o načinu pokopa in pogrebni slovesnosti, odloča o tem naročnik pogreba.

(5) Slovesnost v zvezi z raztrosom pepela se določi s tem pokopališkim redom.

(6) Pri pogrebni slovesnosti lahko sodelujejo tudi predstavniki verskih skupnosti in društev.

**3 Storitve pokopališko pogrebnega moštva**

8. člen

(pokopališko pogrebno moštvo)

(1) Storitve pokopališko pogrebnega moštva na pokopališčih opravlja pogrebnik upravljavca, pogrebna služba ali druge osebe na željo naročnika pogreba.

(2) Storitve pokopališko pogrebnega moštva zaračuna izvajalec pogrebne storitve naročniku storitve po veljavnem ceniku.

**4 Pogreb**

9. člen

(osnovni obseg pogreba)

Osnovni obseg pogreba obsega prijavo pokopa, pripravo pokojnika, minimalno pogrebno slovesnost in pokop, vključno s pogrebno opremo.

**4.1 Prijava pokopa**

10. člen

(prijava pokopa)

(1) Pokop prijavi upravljavcu pokopališča naročnik pogreba oziroma izvajalec pogrebne dejavnosti, ki ga je izbral naročnik pogreba ali občina.

(2) K prijavi pokopa mora naročnik pogreba oziroma izvajalec pogrebne dejavnosti priložiti listino, ki jo izda pooblaščeni zdravnik oziroma zdravstvena organizacija, ali matičar matičnega registra, kjer je bila smrt prijavljena.

**4.2 Priprava pokojnika**

11. člen

(priprava pokojnika)

Priprava pokojnika obsega vsa potrebna dela pred upepelitvijo ali pokopom, ki jih izvede izvajalec pogrebne dejavnosti, v skladu z zakonom, ki ureja pogrebno in pokopališko dejavnost.

**4.3 Minimalna pogrebna slovesnost**

12. člen

(minimalna pogrebna slovesnost)

Minimalna pogrebna slovesnost, ki jo izvede pogrebno pokopališko moštvo obsega prevoz ali prenos pokojnika iz mrliške vežice oziroma upepeljevalnice do mesta pokopa oziroma raztrosa pepela.

**4.4 Pokop**

13. člen

(pokop)

(1) Pokop obsega dejanja, ki omogočajo položitev posmrtnih ostankov oziroma upepeljenih ostankov pokojnika v grobni prostor ali raztros pepela na pokopališču, v skladu z voljo pokojnika in na način, določen s tem odlokom.

(2) Pokop se opravi na pokopališču.

14. člen

**(način pokopa)**

(1) Na območju občine so dovoljene naslednje vrste pokopov:

* pokop v krsto, kjer se pokojnika položi v krsto in pokoplje v grob,
* pokop z žaro, kjer se upepeljeni ostanki pokojnika shranijo v žaro in pokopljejo v grob,
* raztros pepela, ki se opravi na posebej določenem prostoru na pokopališču.

(2) Drugačno ravnanje s pepelom, kot je določeno v drugi in tretji alineji prejšnjega odstavka, ni dovoljeno.

(3) O načinu pokopa se dogovorita upravljavec pokopališča in naročnik pogreba oziroma izbrani izvajalec pogrebne dejavnosti.

(4) Vsakemu pokojniku mora biti zagotovljen dostojen pogreb v skladu z njegovo voljo ali željo naročnika pogreba.

(5) Pogrebna slovesnost se opravi v skladu z določili tega odloka in dogovora med naročnikom pogreba in upravljavcem pokopališča o načinu priprave in vodenja pogrebne slovesnosti.

(6) Pogrebna slovesnost ima lahko značilnosti obreda posamezne verske skupnosti. V takem primeru se pri pogrebni slovesnosti opravi tudi verski obred.

(7) Pri javni pogrebni slovesnosti je lahko prisoten vsakdo, ki se obnaša kraju in času primerno.

 (8) Upravljavec mora uro pogreba javno objaviti tako, da ob položitvi pokojnika v mrliško vežo izobesi obvestilo pred mrliško vežo.

(9) Upravljavec, v kolikor se tako dogovori z naročnikom pogreba, v mrliški veži v kateri pokojnik leži ali v poslovilni dvorani postavi pult z žalno knjigo.

**15. člen**

Pogrebna slovesnost se prične, ko se prinesejo zastave, simboli in se pripeljejo posmrtni ostanki umrlega na poslovilni prostor. Od umrlega se poslovijo pevci, govorniki, recitatorji, pihalni orkester ali drugi glasbeniki in predstavniki verskih skupnosti, če sodelujejo pri pogrebni svečanosti.

(1) Po končani pogrebni slovesnosti se na poslovilnem prostoru oblikuje pogrebni sprevod, ki gre do kraja pokopa.

(2) Pogrebni sprevod, ki ga vodi vodja pogreba, se razvrsti tako, da je na čelu slovenska zastava z žalnim trakom ali črna zastava, če je umrli tuj državljan, nato prapori, sledijo godba, pevci, pripadniki stanovskih organizacij (lovci, gasilci in podobno), nosilci vencev in odlikovanj ter drugih priznanj, krsta oziroma žara, nato sorodniki in drugi udeleženci pogreba.

(3) Če sodelujejo pri pogrebu predstavniki verske skupnosti, se s svojimi simboli, ki jih zagotovijo in nosijo sami, razvrstijo neposredno pred krsto oziroma žaro.

 (4) Udeleženci pogrebne slovesnosti se razvrstijo ob grobu oziroma pred prostorom za raztros pepela. Krsto oziroma žaro s posmrtnimi ostanki umrlega spustijo ali položijo v grob oziroma raztresejo na prostoru za raztros pepela. Po minuti molka ter poklonitvi zastav in praporov je pogrebni sprevod končan.

(5) Del pogrebnih slovesnosti se lahko opravi tudi ob grobu.

.

**16. člen (čas pokopa)**

 Čas pokopa uskladita upravljavec pokopališča in naročnik pogreba oziroma izbrani izvajalec pogrebne dejavnosti.

Pogrebi so vsak dan od 9.00 do 19.00 ure oziroma se opravijo v času, da so zaključeni ob dnevni svetlobi.

**6 Način pokopa, če je plačnik občina**

17. člen

**(način pokopa, če je plačnik občina)**

Če je plačnik pokopa občina se opravi pokop v osnovnem obsegu.

**7 Mrliške vežice**

18. člen

**(mrliške vežice)**

Na vseh pokopališčih v občini so mrliške vežice, katerih uporaba je obvezna.

**8 Ureditev groba**

**19. člen**

**(prva ureditev groba)**

Prva ureditev groba zajema izkop ter zasutje grobne jame.

**20. člen**

**(ureditev groba po pogrebu)**

(1) Upravljalec po pogrebu zasuje grobno jamo oziroma zapre pokrov žarne niše. Na grob položi cvetje ali ga razporedi na stojala.

 (2) Najemnik groba lahko do dokončne ureditve groba na grob postavi začasno obeležje.

**9 Vzdrževanje reda, čistoče in miru na pokopališču**

21. člen

(vzdrževanje reda, čistoče in miru na pokopališču)

( 1) Upravljavec pokopališča vzdržuje red, čistočo in mir na pokopališču tako, da:

* skrbi za urejenost in vzdržuje pokopališče in pokopališke objekte;
* oddaja prostore in grobove v najem in vodi register sklenjenih pogodb;
* določa mesto, datum in uro pokopa, glede na predhodni dogovor z naročnikom pogreba oziroma izbranim izvajalcem pogrebne dejavnosti;
* organizira in nadzira dela na pokopališču;
* skrbi za red in čistočo na pokopališču in v njegovi neposredni okolici;
* skrbi za urejenost in vzdrževanje mrliške vežice in njenega funkcionalnega prostora;
* z izdajo pisnega soglasja za izvedbo kamnoseških del za končno ureditev groba.
* Kamnoseška dela se lahko opravljajo ob delavnih dnevih, vendar ne v času pogreba.

22. člen

(prepovedi)

(1) Obiskovalec pokopališča je dolžan ob vstopu na pokopališče opustiti vse, kar bi bilo zoper pieteto do umrlih in se obnašati na pokopališču in njegovi neposredni bližini tako, da izkaže ustrezno spoštovanje do umrlih, drugih obiskovalcev in samega kraja.

(2) Na pokopališčih v občini ni dovoljeno zlasti:

* nedostojno vedenje, kot je vpitje, glasno smejanje, razgrajanje in hoja po grobovih oziroma prostorih za grobove;
* odlaganje odpadkov izven za to določenega prostora;
* onesnaženje pokopaliških objektov in naprav, nagrobnikov, grobov ali nasadov;
* vodenje živali na pokopališki prostor in objekte na območju pokopališča;
* brez soglasja upravljavca opravljati prevozov, kamnoseških, vrtnarskih, kovino-strugarskih in drugih del v času napovedane pogrebne svečanosti,
* vstop s kolesom s pomožnim motorjem, kolesom z motorjem, motornim kolesom, vožnja, ustavljanje in parkiranje, razen za potrebe opravljanja dejavnosti upravljavca in ureditve ali vzdrževanja groba.

**10 Način oddaje grobov v najem**

23. člen

(oddaja grobov v najem)

(1) Grob oddaja v najem upravljavec pokopališča na podlagi najemne pogodbe v skladu s tem odlokom.

(2) Najemnik groba je lahko je praviloma ena pravna ali fizična oseba.

(3) Če naročnik pogreba ob prijavi pogreba nima v najemu groba, mu ga dodeli v najem upravljavec pokopališča, s katerim mora naročnik pogreba pred naročilom pogreba skleniti najemno pogodbo, razen pri raztrosu pepela.

(4) Ob pisnem soglasju naročnika pogreba lahko namesto njega najemno pogodbo z upravljavcem pokopališča sklene druga pravna ali fizična oseba. Če nobena druga oseba ob pisnem soglasju z upravljavcem pokopališča ne sklene najemne pogodbe, jo mora skleniti naročnik pogreba v skladu s prejšnjim odstavkom.

24. člen

(pogodba o najemu groba)

Pogodba o najemu groba mora določati zlasti:

* osebe najemnega razmerja;
* čas najema;
* vrsto, zaporedno številko in velikost groba;
* osnove za obračun višine letne najemnine in način plačevanja;
* obveznost najemojemalca glede urejanja grobov, oziroma prostora za grob;
* ukrepe v primeru neizpolnjevanja obveznosti najemojemalca iz te pogodbe in druge obveznosti najemojemalca.

Za obstoječa grobna mesta upravljavec sklene najemne pogodbe najpozneje v roku enega leta od veljavnosti tega odloka.

**25. člen**

(1) Prostor za grobove daje upravljavec v zakup za določen čas, najmanj za 10 let in se lahko po poteku tega roka podaljša. Najmanj dva meseca pred potekom pogodbe o zakupu mora upravljavec pisno opozoriti zakupnika o prenehanju pogodbe in ga opozoriti na posledice, če pogodbe ne bi podaljšal.

(2) Če pogodbeni stranki pogodbe ne podaljšata, je zakupnik dolžan odstraniti robnike, spomenik in drugo opremo groba v 3 mesecih po preteku in razveljavitvi pogodbe o zakupu.

(3) Če tega ne stori, stori to upravljavec na stroške zakupnika, grob oziroma prostor za grob pa po preteku mirovalne dobe odda drugemu v zakup.

(4) V času od odstranitve opreme groba do poteka mirovalne dobe in ponovne oddaje grobnega prostora drugemu zakupniku, skrbi za minimalno vzdrževanje opuščenega groba upravljavec pokopališča.

(5) Sredstva za vzdrževanje iz prejšnjega odstavka tega člena zagotovi upravljavec.

1. **člen**

V primeru smrti zakupnika groba se zakup prenese na dediča ali bližnje svojce (zakonec ali otroci), če teh ni, ostane grob v rokah upravljavca.

1. **člen**

Po razveljavitvi pogodbe o zakupu je grobni prostor opuščen grob do konca mirovalne dobe, nakar se lahko odda drugemu zakupniku.

1. **člen**

Pravice uporabnikov storitev javne službe načeloma uresničujejo zakupniki grobnih prostorov za potrebe pokopa umrlih, po pogodbi o zakupu pa je zakupnik lahko katerakoli oseba.

1. **člen**
2. Upravljavec razveljavi pogodbo o zakupu v naslednjih primerih:

• če zakupnik grobnega prostora po predhodnem opozorilu ne poravna grobnine za preteklo leto,

• če zakupnik ne vzdržuje grobnega prostora kljub opozorilu in ni sledu o obisku svojcev,

• ob opustitvi pokopališča,

• če upravljavcu ni znan zakupnik oziroma če le-ta ni sporočil spremembe bivališča in imena,

• kadar tako zahteva načrt ureditve in razdelitve pokopališča.

1. V primeru tretje in pete alinee mora upravljavec o razveljavitvi pogodbe o najemu obvestiti zakupnika vsaj šest mesecev pred opustitvijo pokopališča oz. ureditve in razdelitve pokopališča.

(3) V primeru 5. alinee tega člena je upravljavec dolžan zagotoviti nadomestni prostor za premestitev pokojnikov, v kolikor tako zahtevajo svojci oz. zakupniki grobov.

1. **člen**

Uporabniki storitev iz tega odloka imajo pravico in obveznost do uporabe storitev pod pogoji določenimi v tem odloku in drugih odlokih s tega področja, pravico do pritožbe na pristojne organe, če so kršene njihove pravice in obveznost spoštovanja navodil upravljavca in predpisov, ki urejajo področje varnosti, reda in miru, zdravstvenega in sanitarnega varstva in ostalih predpisov, ki urejajo pokope.

**11 Posegi v prostor na pokopališču**

31. člen

(posegi v prostor na pokopališču)

(1) Postavljanje, spreminjanje ali odstranitev spomenikov, obnova spomenikov ter vsak drug poseg v prostor na pokopališču je dovoljen ob predhodnem soglasju upravljavca pokopališča.

(2) Upravljavec pokopališča daje soglasja za postavitev, popravilo, odstranitev spomenikov in drugih nagrobnih obeležij na območju pokopališča v skladu z zakonom in tem odlokom.

(3) Upravljavec pokopališča izda soglasje v treh dneh od prejema popolne vloge, razen v primerih, ko so objekti kulturna dediščina ali kulturni spomenik. O zavrnitvi soglasja odloči občinska uprava v 15 dneh. Odločitev občinske uprave je dokončna, zoper njo pa je mogoč upravni spor.

(4) Za druga dela na območju pokopališča (klesanje in barvanje črk, čiščenje spomenikov in drugih nagrobnih obeležij ter vrtnarske storitve) mora izvajalec pri upravljavcu pokopališča priglasiti le termin izvedbe del. Priglasitev je brezplačna.

(5) Če najemnik ne vzdržuje nagrobnega spomenika in groba v celoti in je nagrobna oprema v takšnem stanju, da pomeni nevarnost za obiskovalce pokopališča ali sosednje grobove ali grob zaradi neurejenosti kvari izgled pokopališča, se šteje grob za opuščenega.

**12** **Grobovi**

32. člen

(zvrsti grobov)

(1) Na pokopališčih v občini so lahko naslednje zvrsti grobov:

* enojni, otroški, družinski,
* grobišča, kostnice in skupna grobišča,
* žarni grobovi,
* prostor za raztros pepela.

**13 Okvirni tehnični normativi za grobove**

33. člen

(grobovi)

(1) Enojni grobovi so tisti, ki omogočajo pokop odrasle osebe. V enojne grobove se pokopavajo krste in žare. Enojni grobovi so talni.

(2) Otroški grobovi so tisti, ki omogočajo pokop otroka. V otroške grobove se pokopavajo otroške krste in žare.

(3) Družinski grobovi so tisti, kjer je grobni prostor večjih dimenzij od enojnega grobnega prostora.

(4) Graditev novih grobnic na pokopališčih ni dovoljena.

:(5) Na pokopališčih so grobovi naslednjih dimenzij:

|  |  |  |
| --- | --- | --- |
| Vrsta groba | Dolžina | Širina |
| Enojni, otroški | 2,2 m | 1,2 m |
| Družinski  | 2,2 m | 2,0 m |
| Žarni  | 1,0 m | 1 m |

34. člen

(žarni grobovi)

(1) Žarni grobovi so talni in zidni. V žarne grobove se pokopavajo le žare.

(2) Žare ni dovoljeno shranjevati izven pokopališča.

35. člen

(mirovalna doba za grobove)

(1)Mirovalna doba je čas, ki mora preteči od zadnjega pokopa na istem mestu v istem grobu.

(2)Mirovalna doba za pokop s krsto ne sme biti krajša oddesetih letrazen za pokop z žaro, kjer ni mirovalne dobe.

(2) Prekop groba in pokop pokojnika na isto mesto v grobu, kjer je bil kdo pokopan, se sme opraviti po preteku mirovalne dobe, razen za pokop z žaro.

**14 Cenik uporabe pokopališča, pokopaliških objektov in naprav ter druge pokopališke infrastrukture in storitev**

36. člen

(cenik)

Za uporabo pokopališča, pokopališke objekte in naprave ter drugo pokopališko infrastrukturo plačujejo uporabniki oziroma najemniki naslednje cene, ki jih potrdi občinski svet :

* cena najema groba( grobnina).

**16 Nadzor**

37. člen

(nadzor)

(1) Nadzor nad izvajanjem tega odloka izvaja medobčinski inšpektorat.

(2) Pri izvajanju nadzora lahko inšpekcija izdaja odločbe ter odreja druge ukrepe, katerih namen je zagotovitev izvrševanja določb tega odloka.

**17 Prekrški**

38. člen

(prekrški)

(1) Z globo 500,00 EUR se kaznuje pravna oseba ali samostojni podjetnik posameznik če:

* odlaga odpadke izven za to določenega prostora;
* onesnažuje pokopališke objekte in naprave, nagrobnike, grobove ali nasade,
* brez soglasja upravljavca opravlja prevoz kamnoseških, vrtnarskih, kovino-strugarskih in drugih del v času napovedane pogrebne svečanosti,
* vstopa na pokopališče s kolesom s pomožnim motorjem, kolesom z motorjem, motornim kolesom ali drugim vozilom.
* opravlja vožnjo, ustavljanje ali parkiranje na pokopališču, razen za potrebe opravljanja dejavnosti upravljavca in ureditve ali vzdrževanja groba.

(2) Z globo 300,00 EUR se kaznuje za prekršek iz prvega odstavka tega člena odgovorna oseba pravne osebe ali odgovorna oseba samostojnega podjetnika posameznika.

(3) Z globo 100,00 EUR se kaznuje fizična oseba, ki  se

* nedostojno vede, kot je vpitje, glasno smejanje, razgrajanje in hoja po grobovih oziroma prostorih za grobove;
* odlaga odpadke izven za to določenega prostora;
* onesnažuje pokopališke objekte in naprave, nagrobnike, grobove ali nasade;
* vodi živali na pokopališki prostor in objekte na območju pokopališča;
* brez soglasja upravljavca opravlja prevoz kamnoseških, vrtnarskih, kovino-strugarskih in drugih del v času napovedane pogrebne svečanosti,
* vstopa na pokopališče s kolesom s pomožnim motorjem, kolesom z motorjem, motornim kolesom ali drugim vozilom.

**18 Prehodne in končna določbe**

**39. člen**

Na pokopališčih kjer še ni določen prostorraztros pepela, ta vrsta pokopa ni dovoljena.

40. člen

(prenehanje veljavnosti in začetek veljavnosti)

Z dnem uveljavitve tega odloka preneha veljati Odlok o pokopališkem redu na območju Občine Črenšovci ( Ur.l.RS št.16/97

**41.člen**

Ta odlok začne veljati naslednji dan po objavi v Uradnem listu RS.

Številka:

Datum:

 Občina Črenšovci

 Županja

 Vera MARKOJA

Obrazložitev:

Zakon o pogrebni in pokopališki dejavnosti( Uradni list RS št. 62/16/ZPPDej) določa vsebino Odloka o pokopališkem redu v 4. členu. V tem členu je določeno, da mora občina v pokopališkem redu urediti naslednja vprašanja:

* način zagotavljanja 24-urne dežurne službe, kot obvezne gospodarske javne službe;
* način izvajanja pogrebne slovesnosti;
* storitve pokopališko pogrebnega moštva, ki se lahko zagotavljajo na posameznem pokopališču;
* osnovni obseg pogreba;
* način in čas pokopa;
* način pokopa, če je plačnik občina;
* obratovanje mrliških vežic;
* obseg prve ureditve groba;
* vzdrževanje reda, čistoče in miru na pokopališču;
* način oddaje grobov v najem;
* postavljanje, spreminjanje ali odstranitev spomenikov, obnova spomenikov in grobnic ter vsak drug poseg v prostor na pokopališču;
* zvrsti grobov;
* okvirni tehnični normativi za grobove;
* mirovalna doba za grobove;

**Obvezna javna služba** (24-urna dežurna služba) obsega vsak prevoz od kraja smrti do

hladilnih prostorov izvajalca javne službe ali zdravstvenega zavoda zaradi obdukcije

pokojnika, odvzema organov oziroma drugih postopkov na pokojniku in nato do hladilnih

prostorov izvajalca javne službe, vključno z uporabo le-teh, če ta zakon ne določa drugače.

Vlada Republike Slovenije je z uredbo določila metodologijo za oblikovanje cen 24-urne dežurne službe( Uradni list RS št.5/18)

Stroški 24-urne dežurne službe vključujejo stroške prevozov, hladilnih prostorov in druge splošne stroške izvajalca, potrebne za izvajanje te službe.

**Izvajalec obvezne javne službe** je koncesionar. Izvajanje obvezne javne službe se zagotovi s podelitvijo koncesije na osnovi javnega razpisa.

**Pogrebna dejavnost, ki se izvaja na trgu,** obsega naslednje storitve:

* prevoz pokojnika, ki ga ne zagotavlja 24-urna dežurna služba;
* pripravo pokojnika;
* upepelitev pokojnika;
* pripravo in izvedbo pogreba;
* Izkop in zasutje groba.

**Izvajalec pogrebne dejavnosti** je lahko pravna ali fizična oseba, ki izpolnjuje pogoje,

določene z zakonom in je pridobila dovoljenje za opravljanje pogrebne dejavnosti.

**Upravljanje pokopališč** **izvaja občina in obsega**:

* zagotavljanje urejenosti pokopališča, i
* izvajanje investicij in investicijskega vzdrževanja,
* oddajo grobov v najem,
* vodenje evidenc ter izdajanje soglasij v zvezi s posegi na območju pokopališča.

Zagotavljanje urejenosti pokopališča obsega naslednje storitve:

* **vzdrževanje pokopališč** ter pokopaliških objektov in naprav ter druge pokopališke infrastrukture. Storitev vzdrževanja pokopališč ter pokopaliških objektov in naprav ter druge pokopališke infrastrukture obsega vzdrževanje objektov, naprav ter druge pokopališke infrastrukture, skupnih glavnih poti, zelenic, dreves, grmovnic, živih mej, odvoz odpadkov, porabo vode in elektrike, nadzorno službo, storitve informacijske pisarne in druga vzdrževalna dela.
* **storitve najema pokopaliških objektov in naprav** (mrliške vežice);
* **storitve grobarjev in storitve pokopališko pogrebnega moštva**. Storitve grobarjev obsegajo izkop in zasutje grobne jame, prvo ureditev groba, ki zajema odvoz odvečne zemlje in posušenega cvetja na odlagališče, ter prekop posmrtnih ostankov. Storitve pokopališko pogrebnega moštva, če jih omogoča pokopališki red, obsegajo prevoz ali prenos krste ali žare iz mrliške vežice oziroma upepeljevalnice do mesta pokopa s položitvijo v grob ali z raztrosom pepela.

**Naloge občine po ZPPDej so torej naslednje:**

1. urejanje in vzdrževanje pokopališč:
2. investicije in investicijsko vzdrževanje objektov;
3. oddaja grobov v najem;
4. vodenje evidenc in katastra grobov in najemnikov grobov in pokojnikov;
5. izdajanje soglasij za posege na pokopališču ali prekop posmrtnih ostankov pokojnikov, soglasja za postavitev, popravilo, odstranitev spomenikov in drugih nagrobnih obeležij na območju pokopališča. /Za druga dela na območju pokopališča (klesanje in barvanje črk, čiščenje spomenikov in drugih nagrobnih obeležij ter vrtnarske storitve) mora izvajalec občini priglasiti le termin izvedbe del. Priglasitev je brezplačna/
6. določanje cen za naslednje storitve:
* ceno najema groba(grobnina).

Za najem groba plačuje najemnik groba grobnino.

Grobnina je sorazmerni delež letnih stroškov upravljanja pokopališke dejavnosti za posamezno vrsto groba, izračunana na podlagi seštevka vseh vrst grobov in njihovih razmerij do enojnega groba. Stroški grobnine vključujejo stroške za urejenost pokopališča – košnja trave, urejanje ograj, škropljenje pohodnih poti, elektrika….

 Višino grobnine s sklepom določi Občinski svet.

Grobnina se lahko plača za obdobje, daljše od enega leta, a največ za deset let. Ob prvem najemu groba se grobnina plača v sorazmernem delu do konca letnega obdobja.

Če želi najemnik groba odstopiti od najemne pogodbe pred pretekom mirovalne dobe, mora plačati grobnino do konca poteka mirovalne dobe.

V odloku o pokopališkem redu so določene tudi globe za kršitev tega odloka.

Po sprejemu tega odloka in koncesijskega odloka bo občina lahko izvedla javni razpis za podelitev koncesije za izvajanje 24 urne dežurne službe.

1. [↑](#footnote-ref-1)